Құрметті салықтөлеушілер!

**Тақырыбы: «Камералдық бақылау түсінігі»**

Барлық салық төлеушілерде **«Салық бақылау дегеніміз не?»-** дегенсұрақ туындайтыны бәрімізге мәлім.

 ҚР Кодексі бойынша № 99-IV «Салықтар және басқа да бюджетке төленетін төлемдер туралы » 10.12.2008 жылдың 585 бабы 1 тармағына сәйкес, салық төлеушi (салық агенті) табыс еткен салық есептiлiгiн, уәкілетті мемлекеттік органдардың мәліметтерін, сондай-ақ салық төлеушінің қызметі туралы басқа да құжаттар мен мәліметтерді зерделеу мен талдау негiзiнде салық қызметі органдары жүзеге асыратын бақылау- **камералдық бақалау** деген түсінік береді.

 Сонымен қатар, камералдық бақылау қатерлерді басқару жүйесінің құрамдас бөлігі болып табылады. Камералдық бақылаудың мақсаты – салық органдары камералдық бақылау нәтижелері бойынша анықтаған салық есептілігіндегі бұзушылықтарды салық төлеушіге дербес жоюға құқық беру. Салық Кодексінің 46 бабына сәйкес камералдық бақылау салық мiндеттемесi мен талабы бойынша талап қою мерзiмi бойынша жузеге асыралады, яғни бес жыл.

 Камералдық бақылау нәтижелерi бойынша бұзушылықтар анықталған жағдайда, анықталған бұзушылықтардың сипаттамалары қоса беріле отырып, камералдық бақылау нәтижелерi бойынша анықталған бұзушылықтарды жою туралы хабарлама ресімделеді. ҚР Салық Кодесінің 587 бабы 2 тармағына сәйкес, камералдық бақылау нәтижелерi бойынша анықталған бұзушылықтарды жою туралы хабарламаны орындауды салық төлеуші (салық агенті) ол табыс етілген (оны алған) күннен бастап отыз жұмыс күні ішінде жүзеге асырады.

 Камералдық бақылау нәтижелерi бойынша анықталған бұзушылықтарды жою туралы хабарламаны белгіленген мерзімде орындамаған жағдайда, Салық Кодексінің 611 бабына сәйкес, салық төлеушінің (салық агентінің) банк шоттары бойынша шығыс операцияларын тоқтата тұру өкім шығарады.

 Сонымен қатар, салық қызметi органдары мен олардың лауазымды адамдарының заңды талаптарын орындамаған жағдайда «Әкімшілік құқық бұзушылық туралы» ҚР Кодексіне сәйкес әкімшілік жауапқа тартылады.